'n Vars beginCurrently selected
vars-begin 'n Vars begin
Vir besigheidseienaars is die begin van ŉ nuwe jaar ŉ opwindende tyd. Hopelik het jy al die geleentheid gehad om oor die suksesse en lesse van die afgelope jaar na te dink en het jy nuwe energie om van 2016 die beste jaar ooit te maak. Die energie wat ŉ mens aan die begin van elke nuwe jaar voel, is uniek. Daar is gewoonlik ŉ venstertydperk van ŉ paar dae (ŉ week of twee as jy gelukkig is) waarin jy nie slegs ongebreidelde entoesiasme voel nie, maar ook oor die ruimte beskik om vir die volgende 12 maande te beplan en te prioritiseer. Spring in! Teen Februarie sal jou dagboek weer chaoties wees en sal jy nie meer dieselfde vars perspektief op belangrik vs. dringend hê nie, weens die gewone ‘warrelwind van besig wees’ waarin jy vasgevang is.
Die cliché “versuim om te beplan, is om beplan om te faal”, is ŉ cliché om goeie rede. Neem dus die tyd om ŉ soliede plan met duidelike mylpale, tydsberekening en aanspreeklikheid te ontwikkel. In my ervaring is ŉ goeie plan nie genoeg nie. Weens die vloeibare en soms eensame aard van entrepreneur wees, is dit moeilik om op jou doelwitte te fokus en die energievlakke vol te hou soos die jaar vorder. Daarom stel ek voor dat ŉ mens daardie nuwejaarsenergie en -perspektief gebruik om die volgende 5 vrae te beantwoord, wat jou nie net sal help om die belangrike goed deur die wanorde aan te dryf, maar ook sal dien as ŉ herinnering aan die ‘waarom’ wat aan die hart van jou entoesiasme aan die begin van die jaar gelê het.
Fokus ek op die regte goed?
Al hoe meer besigheidsliteratuur stem saam dat die elite HUB’s die belangrikste 3 goed vir hulle besigheid verstaan en uitsluitlik daarop fokus. Definieer jou top 3 noukeurig aan die begin van jou prestasiesiklus en, soos 10xHUB-metodologie sê (sien konsep 10xCEO), moenie jou aandag laat aflei tot hierdie drie ‘platgestoei’ is nie.
Is my gedagtegang positief of negatief?
Soos die jaar vorder, is dit maklik om daardie ‘wip’ te verloor. Jou ingesteldheid is aansteeklik – nie slegs vir jou span nie, maar ook vir jou kliënte. Ek vind dat nadenke oor alles waarvoor ek dankbaar kan wees, fokus op wat ek kan beheer en die moeilikste en belangrikste take aan die begin van my dag doen (sien konsep “Eat the Frog”), verseker dat daardie aansteeklike positiewe ingestelheid tot diep in die jaar volgehou word.
Watter betekenis heg ek aan uitdagings?
Deur net jou grootste uitdagings te verstaan en te artikuleer en dit dan as ŉ unieke groeigeleentheid te raam, verander die manier waarop jy uitdagings aanpak en verbeter jou vermoë om dit te oorkom.
Wat sal ek volgende doen om te vorder?
Ná oorweging van bogenoemde 3 vrae is dit belangrik om ŉ paar tasbare aksies en veranderinge wat jy in jou lewe en daaglikse roetine wil aanbring, neer te pen om bogenoemde te laat afskop. Dit sal waarskynlik maandeliks verander, soos jy al meer selfbewus word – hou dit eenvoudig en stel die perk eers laag. Die perk laag stel voel teenintuïtief, maar die gereelde bereiking van iets, al is dit iets klein, ontwikkel positiewe gewoontes, waarop altyd voortgebou kan word.
Watter tasbare herinneringe moet ek kan sien om gemotiveerd te bly?
Verstaan van meet af aan wat jou motiveer, hoe sukses lyk en voel en skep dan sensoriese herinneringe wat dit werklik en sigbaar maak. Hetsy prente, aanhalings, ŉ liedjie – identifiseer wat dit vir jou simboliseer en stel jou gereeld daaraan bloot as herinnering aan die ‘waarom’. Jy sal verbaas wees oor daardie ekstra 10% wat dit jou sal gee om jou in staat te stel om in moeilike omstandighede deur te druk. Ter afsluiting wil ek sê dat, hoewel bogenoemde vrae redelik filosofies is, ek vind dat die meeste mense wat hierdie paadjie kies, vurig en gedrewe is. Waarom nie hierdie unieke energie inspan om jou meer as een maal per jaar ŉ ‘vars begin*’ te gee nie!
*Om dit te laat werk, is dit noodsaaklik dat jy ten minste maandeliks jou antwoorde hersien (ŉ herhalende dagboekinskrywing op die 1ste van elke maand werk vir my).
Hierdie artikel is geskryf deur Daniel Hatfield, Besturende Direkteur van Edge Growth